《多雨偶成》
宋代·张九成

谪居天南陲，终年寡俦侣。
四月山气行，淋漓满城雨。
独坐北窗下，萧然无一语。
睡起复何如，鸡鸣已亭午。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。